༄༅། །དཔལ་དུས་ཀྱི་འཁོར་ལོ་སྐུ་གསུང་ཐུགས་ཡོངས་རྫོགས་ཀྱི་
དཀྱིལ་འཁོར་དུ་བྱིས་པ་འཇུག་པའི་དབང་བསྐུར་
བཀླག་ཆོག་ཏུ་བཀོད་པ་ཡེ་ཤེས་རྒྱ་མཚོའི་
བཅུད་འདྲེན་ཅེས་བྱ་བ་
བཞུགས་སོ། །
།
ན་མོ་གུ་རུ་ཤྲཱི་མཱཾ་ཀཱ་ལ་ཙཀྲ་ཡ། ཨེ་ཡིག་གསང་བ་མཆོག་གི་དགྱེས་པའི་མཁར།
ཝཾ་ཡིག་རྡོ་རྗེ་ཟླ་བའི་དཀྱིལ་འཁོར་ཆ། །ཡོངས་རྫོགས་སྲིད་ཞིའི་ཁྱབ་བདག་ཧེ་རུ་ཀ །
དཔལ་ལྡན་བླ་མ་དུས་ཀྱི་འཁོར་ལོར་འདུད། །ཕྲ་རབ་རྡུལ་གྱི་ཆོས་ལས་རབ་འདས་
ཀྱང༌། །པྲ་ཕབ་དང༌མཚུངས་གསང་གསུམ་སྒྱུ་འཕྲུལ་གྱིས། །རྣམ་ཀུན་མཆོག་ལྡན་
ལམ་ཟབ་སྟོན་མཛད་པ། །ཆོས་རྒྱལ་རིགས་ལྡན་ཚོགས་ཀྱིས་བྱིན་རླབས་སྩོལ། །
བརྟོན་པ་བཞི་ལྡན་སངས་རྒྱས་དོལ་པོ་པ། །གསང་བ་ཀུན་བདག་རྗེ་བཙུན་དད་སྒྲོལ་
མགོན། །བརྒྱུད་པ་འཛིན་བཅས་རྣམ་གསུམ་དད་པ་ཡིས། །བསྙེན་ལ་ཡེ་ཤེས་ཁོང་
ནས་སད་པར་མཛོད། །ཡེ་ཤེས་རྒྱ་མཚོའི་བཅུད་བསྡུས་རྡོ་རྗེའི་གསུང༌། །རྣམ་པར་
གསལ་ཡང་བློ་རྨོངས་དཔེ་ཁྱེར་མཁན། །དེས་ཀྱང་ངལ་ཞིང་ཆད་ལྷག་འཇུག་མཐོང་
ནས། །བཀླགས་པས་ཆོག་པའི་དབང་བསྐུར་ལག་ལེན་དགོད། །གསང་ཆེན་བླ་ན་
མེད་པའི་རྒྱུད་ཀྱི་རྒྱལ་པོ་དཔལ་དུས་ཀྱི་འཁོར་ལོའི་སྒྲུབ་དཀྱིལ་རྒྱུད་འགྲེལ་ལུགས་
སྒྲ་དོན་ཇི་བཞིན་པ་ཇོ་ནང་ཀུན་མཁྱེན་ཆེན་པོས་མཛད་པ་ལས་སྙིང་པོར་ཕྱུངས་ཤིང་
རྣམ་གསལ་བཀླགས་ཆོག་ཁྱེར་བདེར་བཀོད་པ་རྗེ་བཙུན་རིན་པོ་ཆེས་མཛད་པའི་
ཡིག་ཆ་ཁྱད་པར་ཅན་རྣམས་ཀྱི་སྟེང་ནས་དབང་བསྐུར་ཆ་ཚང་བསྒྲུབ་པ་ལ། སྤྱིར་ཇོ་
ནང་བའི་ཕྱག་བཞེས་ལྟར་བྱེད་ན་ངོར་ལུགས་ལམ་འབྲས་ཀྱི་དཔེ་ལྟར་ཁྲིད་དང་སྤྲེལ་

རྒྱ་ཆེན་བཀའ་མཛོད།
སོ་
བ་མ་གཏོགས་དབང་ཁོ་ན་མི་བསྐུར། ཅིས་ཀྱང་བསྐུར་ནའང་བསྙེན་སྒྲུབ་མཁན་ལ་
བྱིས་འཇུག རྫོགས་རིམ་མཁན་ལ་མཆོག་དབང་ཁོ་ན་བསྐུར་བ་ལས་དབང་རྫོགས་
དུས་གཅིག་མཛད་སྲོལ་མེད་འདུག དེ་ལ་ཐོག་མར་སྦྱོར་དྲུག་སྔོན་འགྲོའི་ཁྲིད་སྦྱོང་
ཚང་ན་བཏང༌། དེ་ནས་སློབ་མ་རྗེས་བཟུང་བྱ། སློབ་དཔོན་གྱིས་བསྙེན་པ་ཁ་གསོ་
གྲུབ་ནས། སྟ་གོན་སྔོན་ཏུ་འགྲོ་བའི་བྱིས་པ་འཇུག་པའི་དབང་བདུན་བསྐུར། དེ་ནས་
དབང་དང་རབ་གནས་སོགས་སློབ་དཔོན་གྱི་བྱ་བ་དང་བསྐྱེད་རིམ་དོན་གཉེར་ཅན་
ཡིན་ཚེ་རྒྱས་ན་ཐུགས་དཀྱིལ། བསྡུ་ན་ལྷ་དགུ་ལ་བརྟེན་པའི་གྲངས་བསྙེན་བཏང༌།
རྫོགས་རིམ་ཁོ་ནར་དྲིལ་མཁན་ལ་དེའི་རྟེན་ལྷན་སྐྱེས་གསལ་སྣང་མ་ཐེབ་བར་དུ་
བསྒོམ། ངག་བཟླས་བྱེ་བ་མན་ཆད་ཅི་རིགས་ཏེ་དེའང་ཧཾ་ཀྵ་ཁོ་ནས་ཆོག གྲངས་གཙོ་
བོར་མི་བྱེད། དེ་ནས་དབེན་གསུམ་སྦྱང་། འབྱངས་ནས་མཆོག་དབང་བསྐུར།
སོར་སྡུད་པ་བསྟན་ལ་བྱིན་རླབས་བཅས་དམ་པོ་བརྒྱག་ནས་མུན་ཁྲིད་ལ་འཇུག ཉིན་
མཚན་རྟགས་སྣང་བརྟན་ནས་བསམ་གཏན་སོགས་ཡན་ལག་ལྷག་མ་རྣམས་ཀྱི་
ཁྲིད་སྦྱོང་ལ་འཇུག སློབ་དཔོན་ཏུ་འོས་པ་ལ་རྡོ་རྗེ་སློབ་དཔོན་བདག་པོ་ཆེན་པོའི་
དབང་སྐབས་ཕྱེད་པར་བསྐུར་ནས། ཁྲིད་མཇུག་གེགས་སེལ་བོགས་འདོན་ཕྱི་ནང་ངོ་
སྤྲོད་སོགས་རྒྱས་པར་བསྟན་པར་ཡིན་འདུག དེ་ལྟར་མི་ལྕོགས་པས་ད་ལྟ་སྨིན་གྲོལ་
གྱི་རྒྱུན་ཙམ་གྱིས་ཐོབ་ཆོས་སུ་བྱ་དགོས་པའི་སྐབས། ཐོག་མར་སློབ་མ་རྗེས་འཛིན་
བྱ། དེ་ནས་ཉིན་དང་པོར་སྟ་གོན། ཉིན་གཉིས་པར་བྱིས་འཇུག བསྐྱེད་རིམ་སྒྲུབ་
མཆོད་ཙམ་དོན་ཏུ་གཉེར་བའི་སློབ་མ་ཐུན་མོང་བ་ལ་ཉིན་གསུམ་པར་མཆོག་དབང་
དཀྱིལ་ཆོག་ཏུ་ཡོད་པའི་དཀྱུས། འགྲེ་དེ་བསྐུར་བས་རྫོགས་པར་གྲུབ། རྒྱས་བསྡུས་
གང་ལའང་བྱིས་འཇུག་དང༌། མཆོག་དབང་སྦྲེལ་ནས་བསྐུར་སྲོལ་མེད། ཐུན་མིན་
2

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
རྫོགས་རིམ་མཁན་པོ་ལ། ཉིན་གསུམ་པར་མཆོག་དབང་ཁྱད་པར་ཅན། འཕྲལ་དུ་
བཀའ་རྫོགས་མི་བྱེད་ཀ་མེད་ལ། ཉིན་བཞི་པར་རྡོ་རྗེ་སློབ་དཔོན་བདག་པོ་དང༌།
ཉིན་ལྔ་པར་བདག་པོ་ཆེན་པོའམ། ཡང་། ཉིན་གསུམ་པར་མཆོག་དབང་དཀྱུས་འགྲེ།
བཞི་པར་མཆོག་དབང་ཁྱད་པར་ཅན། ལྔ་པའི་སྔ་དྲོ་བདག་པོ་དང་། ཕྱི་དྲོ་བདག་ཆེན་
མཛད་པའི་སྲོལ་ཡང་ཡོད་པར་འདུག གང་ལྟར་ཐོག་མར་སློབ་མ་རྗེས་འཛིན་སྐབས།
སློབ་དཔོན་ཉིད་རྟག་ཏུ་བསྒོམ་བཟླས་རྒྱུན་ཁྱེར་མཛད་མཁན་ཡིན་ན་དེ་ཀས་འཐུས།
དེ་མིན་ལྷན་སྐྱེས་ཙམ་གྱི་སྒོམ་བཟླས་བྱ། སློབ་མ་རྣམས་ཀྱིས་མཎྜལ་ཚོམ་བུ་དགུ་
མ་སྔོན་དུ་འགྲོ་བས། དཀྱིལ་ཆོག་གི་དབུ་ནས་འབྱུང་བའི་གསོལ་འདེབས་རྗེས་ཟློས་
ལན་གསུམ། སློབ་མ་སྟ་གོན་སྐབས་ལྟར་སྔགས་ཀྱིས་སོ་ཤིང་འདོར་དུ་གཞུག དཔྲལ་
བར་ཟླ་བ་ལ་ཨཱུ་སོགས་ཀྱིས་གནས་དྲུག་བསྲུང་བ་དང༌། འཇིག་རྟེན་ཏུ་ནི་ཀུན་
མཁྱེན་སོགས་ཆེ་བ་བརྗོད་པའང་དེ་ནས་འབྱུང་བ་ལྟར་བྱས་ལ་གྲོལ། དེ་ནས་ཉིན་
ལས།
དང་པོ་སྟ་གོན་ལ། སྤྱིར་ཇོ་ནང་རྗེ་བཙུན་ཆེན་པོའི་གསུང་སྐོར་ལ་བྱ་རྒྱུད་དམ་ཚིག་
གསུམ་བཀོད་དང༌། གཟུངས་གྲ་ལྔ། སྦྱོང་རྒྱུད་ཀུན་རིག་སོགས་སྒྲུབ་དཀྱིལ་སྦྲེལ་མ་
བླ་མེད་ཀྱི་དཀྱིལ་འཁོར་ཀུན་ལ་སྒྲུབ་ཐབས་དང་དཀྱིལ་ཆོག་གཉིས་རེ་རྐང་
ཚུགས་ཡོད་པས། སྡོམ་ཆེན་དུས་འཁོར་གཞུང་ལ་འགྲེས་སྤོས་པ་ལྟ་བུ་མ་གཏོགས་ཆོ་
གའི་ ཡན་ ལག་ སོགས་ ཡིག་ སྣ་ གཞན་ ནས་ བསབ་ དགོས་ པ་ ཆེར་ མེད། དེའང་
རང་དོན་བསྙེན་པ་སོགས་ལ་སྒྲུབ་ཐབས་གཏོར་ཆོག་དང་བཅས་པའི་ལེའུ་གཅིག་
དེས་ཆོག སྒྲུབ་མཆོད་དང༌། སློབ་མ་དབང་བསྐུར་སོགས་ལ་དཀྱིལ་ཆོག་དེས་གཞི་
བྱེད་ནས་འདོན་འགྲིགས་ལག་ལེན་དེ་ཀ་ལྟར་དགོས་པས་སྐབས་འདིར་ཡང་དཀྱིལ་
ཆོག་དབུར་འབྱུང་བ་ལྟར་སྔོན་འགྲོ་གཏོར་མ་ལྕོག་ཟླུམ་གཅིག ཡུལ་བདག་གྲོང་
3

རྒྱ་ཆེན་བཀའ་མཛོད།
བདག་ལ་ཟླུམ་གཏོར་གཉིས་བསྒྲིགས་ཚར་གཉིས། སྲུང་འཁོར་མཐར་འབུལ་རྒྱུ་སྡེ་
དྲུག་སྲུང་མ་དྲུག་ཅུ་ལ་དེང་སྐབས་ནང་གཏོར་གཙོ་འཁོར་ཕྱོགས་བསྡུས་ཀྱི་དབང་དུ་
མཛད་ནས་ཟླུམ་གཏོར་གཤོག་དྲུག་པར་རྣམས་སུ་ཐེབས་ཀྱུ་བཅུ་རེ་བརྩེགས་པ་བྱ་
སྲོལ་ལྟར་དང༌། ས་ལྷའི་ལྕོག་ཟླུམ། ཕུར་བུའི་འབུལ་གཏོར་དཀར་ཟླུམ།
ཁ་ཤས་སོགས་འདུ་བྱ། དམ་ཚིག་གི་བྲིས་སྐུ་སོགས་རྟེན་བཀྲམ་པ་ལ་མངོན་པར་
ཕྱོགས་པའི་སློབ་དཔོན་མདུན་དུ་ནང་མཆོད། རྡོ་རྗེ། དྲིལ་བུ། ཅང་ཏེའུ་དང་། བདག་
བསྐྱེད་ཀྱི་མཆོད་པ་བཅུ་གཉིས་གཡོན་ནས་བརྩམས་ཏེ་ཕྲེང་ཚར་དུ་བཤམ།
ཞལ་ཟས་
བུམ་པ་
བཅུ་དང༌། སྟ་གོན་རྫས་བཞི། མཆོད་པ་བཅུ་གཉིས་སོགས་འོག་ཏུ་རིམ་པར་དགོས་
པ་རྣམས་ཀྱང་གྲབས་སུ་ཚུད་པར་བྱ། ཐོག་མར་དཀྱིལ་ཆོག་ལྟར་ནང་མཆོད་བྱིན་
བརླབ། སྔོན་གཏོར་ཤ་དུམ་ཆང་བཅས་བཤམ་པ་ལ་ནང་མཆོད་བྲན་ནས་སྔོན་
གཏོར་བཏང་། བདུད་སྲེག་སྔགས་བརྗོད། གནས་ཡོ་བྱིན་བརླབ། ཚོགས་པ་ཡོད་ན་
སྔ་ཕྱིའི་ཞུ་འབུལ་དང་སློབ་དཔོན་གསོལ་གདབ་ཀྱི་མཎྜལ་ཕུལ་བ་སོགས་དགོས་
ཀྱང་སློབ་དཔོན་ཁོ་ནའི་སྐབས་དེ་རྣམས་བསྒྱུར། དེ་ནས་སྒྲུབ་ཐབས་དབུའི་སྐྱབས་
སེམས། རྡོར་སེམས་བསྒོམ་བཟླས། ཐུན་མིན་སྔོན་འགྲོ་རྣམ་བཅུ་སོགས་རིམ་བཞིན་
བཏང་བའི་བདུད་གཞོམ་པའི་སྔོན་འགྲོར་ཡུལ་གྲོང་གཏོར་མ་བཤམ་ནས་བཏང༌།
སྲུང་འཁོར་འབུལ་གཏོར་མདུན་ཕྱོགས་སྟེགས་མཐོ་བར་བཀོད་པའི་མདུན་ཕྱོགས་སུ་
མཆོད་པ་བཅུ་གཉིས་ཕྲེང་ཚར་བཤམས་པ་འབུལ། དངོས་གཞི་རྒྱལ་མཆོག་གཉིས་
དང༌། རྣལ་འབྱོར་གཉིས་ཀྱི་བསྙེན་སྒྲུབ་ཡན་ལག་བཞི་རྫོགས་པར་བསྒོམ། བཟླས་
པ་གཞན་ཇི་ལྟར་འོས་པ་དང༌། ཧམ་ཀྵ་ཅི་ནུས་བཟླ། རྐང་པ་བཅུ་དྲུག་པ་དང་བདུན་
ཅུ་རྩ་གཉིས་པ་ཚར་གསུམ་རེ་ཙམ་བཟླ། སྔགས་ཀྱིས་ང་རྒྱལ་བཟུང༌། དེ་ནས་ས་

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
ཆོག་གི་སྔོན་འགྲོ་ཡུལ་གྲོང་གཏོར་མ་བཤམས་ལ་བྱིན་བརླབ། སྒྲུབ་ཐབས་སྔོན་འགྲོ་
ལྟར་སྔགས་ཀྱིས་བསྔོ། །དཀྱིལ་ཆོག་ལྟར་ཕྲིན་ལས་བཅོལ་བ་ཕྱིར་བཏང༌། བདུད་
གཞོམ་པ་སྒྲུབ་ཐབས་ལྟར་གྲུབ་ནས། སྟེགས་བུའི་དབུས་སུ་དྲི་བཟང་གི་ཆུས་ཟླུམ་
སྐོར་སྟེང་མེ་ཏོག་ཚོམ་བུ་བཀོད། མདུན་ཏུ་གཏོར་ཟླུམ། མཐའ་སྐོར་དུ་མཆོད་ཡོན།
དྲི་ཆབ། མེ་ཏོག སྤོས། མར་མེ། ཞལ་ཟས། ཤིང་ཏོག་རྣམས་བཤམ། དཀྱིལ་ཆོག་
གནང་བ་ཞུ་བའི་ཆོ་ག་རྣམས་བྱ། དཀྱིལ་འཁོར་གྱི་གཞིར་ཡུངས་ཀར་དང་དྲི་བཟང་
གི་ ཆུ། ཤིང་ ཐལ་ རྣམས་ འཐོར་ ཅིང་ བིསྣུན་ ཉེར་ གཅིག ས་ ལ་ རེག་ སྟེ་ ༀ་ བྷུ་
ཁཾ་སོགས་དང༌། རྡོར༌བསྡོམས་སར་སྦུབས་ལ། ཨོཾ་མེ་དི་ནཱི་སོགས་བརྗོད་པས་བྱིན་
རླབས་བྱ། དེ་ནས་ སྒྲུབ་ཐབས་ སྲུང་ འཁོཪ་ རྒྱས་ པཪ་ བསྒོམས་ རྒྱལ་ བཟུང་ བའི་
སྔགས་ཡན་སོང་ནས། ཕུར་བུ་བཅུ་ཅོད་པན་དང་ཡུངས་ཀར་གྱི་ཐུམ་བུ་བཏགས་
པ་འབྲུས་བཀང་བའི་སྣོད་དུ་བཙུགས་པའི་མཐར་མཆོད་པ་བཅུ་གཉིས་ཀྱིས་བསྐོར་
བ་བཤམ། དཀྱིལ་ཆོག་ལྟར་བསྐྱེད་བསྟིམ་མཆོད་འབུལ་བྱས་ལ་ཕྱོགས་བཅུར་རིམ་
བཞིན་གདབ། ཡང་གཏོར་མ་དང་མཆོད་པ་བཅུ་གཉིས་ཅོག་ཙེའི་སྟེང་དུ་བཤམ།
བྱིན་བརླབ་བྱ། ཕུར་བུ་སྲུང་བའི་ཁྲོ་བོ་བཅུ་ལ་གཏོར་མཆོད་ཕུལ། བསྟོད་པ་དང་
ཕྲིན་ལས་བཅོལ། སྟེགས་བུའི་མཐར་མཆོད་པ་བཅུ་གཉིས་བཤམ། བྱིན་བརླབ།
དམ་ཚིག་གི་ས་གཞིར་སྔགས་ཀྱིས་མཆོད། སའི་ལྷ་མོ་སྔགས་ཀྱིས་བསྟིམ་པ་དང༌།
ཡེ་ཤེས་ཀྱི་ས་གཞི་སྤྱན་དྲངས་ནས་བསྟིམ་ཞིང་མཆོད་པ་བཅས་ཀྱིས་ས་ལྷག་གནས་
གྲུབ། རྡུལ་ ཚོན་ སྐབས་ འདི་ ཡན་ ཉིན་ དང་ པོ་ ཡིན་ པས་ མཐར་ སྡེ་ དྲུག་ གཏོཪ་
འབུལ་སོགས་དགོས་ཀྱང་རས་བྲིས་ལ་ཉིན་སྔ་ཕྱི་སྦྲེལ་བ་ཡིན་པས་འདི་སྐབས་
མི་དགོས་སོ། །དེ་ནས་གསོལ་བ་གདབ་པའི་དོན་ཏུ་དཀྱིལ་འཁོར་ལྷག་གནས་ནི།

རྒྱ་ཆེན་བཀའ་མཛོད།
དཀྱིལ་འཁོར་གྱིས་གཞིར་དྲི་བཟང་ཆུས་བྱུགས། མེ་ཏོག་སིལ་མ་བཀྲམ། མཆོད་པ་
བཅུ་གཉིས་ཕྱོགས་ཕྱོགས་སུ་འགོད་ན། ཤར་དུ་དྲི་ཆབ་དང་། མེ་ཏོག ལྷོ་རུ་སྤོས་དང་།
མར་མེ། བྱང་དུ་ཞལ་ཟས་དང༌། ཤིང་ཏོག ནུབ་ཏུ་སྒེག་མོ་མཚོན་པའི་ན་བཟའ་དང་།
བཞད་མ་མེ་ལོང༌། སྟེང་ཕྱོགས་ཤར་གྱི་ཤར་དུ་སྒྲ་མའི་ཏིང་ཤག་གམ་རོལ་མོ་གང་
རུང་དང་། གར་མའི་རྡོར་དྲིལ། འོག་ཕྱོགས་ནུབ་ཀྱི་ནུབ་ཏུ་འདོད་མའི་ཆོས་འབྱུང་
དང༌། གླུ་མ་མཚོན་བྱེད་པི་ཝཾ་བཅས་རེ་རེའང་བརྒྱ་བརྒྱད་ལྟ་བུ་བཤམ་དགོས་
ཀྱང་འབྱོར་པ་དང་གོ་ཡུལ་གྱིས་མ་འགྲིགས་ན་ཚར་བདུན་ནམ་ལྔ་ལས་མི་ཉུང་བར་
བཤམ། བཅུ་གཉིས་པོ་ཕྲེང་ཚར་དུ་བཤམ་ན་ཕྱོགས་བཞིར་ཚར་བཞི། མདུན་དུ་
ལྷག་གཅིག་བཅས་ཚར་ལྔ་ཙམ་ནི་ངེས་པར་དགོས། མདུན་ངོས་སུ་ཆུ་བཞིའི་སྣོད་
དུང་ཆོས་སོགས་བཞི་བསྒྲིག་དང༌། ཆུ་གཙང་གི་བྱ་མ་བུམ། སྡེ་དྲུག་གཏོར་འབུལ་
སྲུང་འཁོར་སྐབས་བཤད་ལྟར། མཁའ་འགྲོ་སྤྱི་གཏོར། ཡུལ་གྲོང་གཏོར་མ་བཅས་
བཤམ། དཀྱིལ་ཆོག་ལྟར་ལྷ་བསྐྱེད། བསྟོད་ཆེན་ཚང་བར་འདོན་ལ་གསལ་གདབ།
དེ་ནས་མཆོད་པ་བྱིན་བརླབ། སྤྱན་དྲངས་ལ་སྔགས་དང་བསྒྲིགས་ཏེ་མཆོད་ཡོན་
ལན་གསུམ། ཞབས་བསིལ། ཞལ་བསིལ། འཐོར་འཐུང་ལན་རེ་བཅས་གཟེད་ཞལ་
བཞིར་སོ་སོར་སྦྲེང༌། མཆོད་པ་བཅུ་གཉིས་དང༌། ནང་མཆོད་བདུད་རྩི་ཕུལ་ལ་སྤྲོ་ན།
ན་མཿཆེན་མོའི་ལག་ལེན་འོག་དངོས་གཞིའི་སྐབས་སུ་འབྱུང་བ་ལྟར་བྱས་ཀྱང་ཆོག་
ལ་སྟ་གོན་སྐབས་འདིར་མི་བྱེད་པའང་སྣང་།
བསྟོད་པ་དང་སྙན་གསན་དབབ།
འདིར་གཏོར་འབུལ་དང་རྗེས་ཆོག་བྱ་བ་གཞུང་གི་དངོས་བསྟན་ཡིན་པས་དེ་ལྟར་ཡང་
ལེགས་མོད། དེང་སང་སྤྱི་འགྲོ་ལྟར་སྟ་གོན་གྲུབ་པའི་རྗེས་སུ་བྱ་བ་ལའང་འགལ་བ་
མེད་པས། སྔ་འཕྲོས་སུ་བུམ་པ་ལྷག་གནས་ནི། སྟེགས་བུ་ཟུར་པ་བུམ་གདན་གྱི་
6

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
སྟེང་དུ་ཕྱོགས་མཚམས་བརྒྱད་དུ་བུམ་པ་བརྒྱད། ཤར་དབུས་སུ་རྒྱལ་བ་དང༌། ནུབ་
དབུས་སུ་རྣམ་རྒྱལ་བཅས་བཅུ། རྒྱལ་བའི་སྟེང་དུ་རྣམ་རྒྱལ་ཆེན་པོའི་དུང་ཆོས་བཞག
སོ་སོའི་བུམ་རྫས་གཞུང་གསལ་རྣམས་དང་དྲི་ཆབ་ཀྱིས་བཀང༌། མགུལ་ཆིངས་ལ་
བཤད་པ་མེད་ཀྱང་རུང་མཐུན་བྱེད་ན་ཤར་དང༌། ལྷོ་དཀར། ལྷོ་ལྷོ་ནུབ་དམར། བྱང་
བྱང་ཤར་སྔོ། །ནུབ་ནུབ་བྱང་སེར། ཤར་དབུས་དཀར། ནུབ་དབུས་དམར་པོ་དཀྲི།
བུམ་པ་དགུ་པོར་ཁ་རྒྱན་དང༌། དུང་ཆོས་ཁར་གཟུངས་ཐག་ཀྱང་བཏགས། ལྷོར་རྡོ་
རྗེ་དར་སྔོན་དང༌། བྱང་དུ་དྲིལ་བུ་དར་སེར་དཀྲིས་པ་བཀོད། མཐར་མཆོད་པ་བཅུ་
གཉིས་ཀྱིས་བསྐོར། དཀྱིལ་ཆོག་ལྟར་བུམ་པ། རྡོ་རྗེ། དྲིལ་བུ་རྣམས་བསྐྱེད་བཟླས་
དང་སོ་སོར་མཆོད་པ་བཅས་བྱས་ལ། དཀྱིལ་འཁོར་གཞི་སོགས་ཐམས་ཅད་ཡོལ་
བས་བསྒྲིབ་བོ། །དེ་ནས་སློབ་མ་ལྷག་གནས་ནི། ཉེར་སྤྱོད། སི་ཤིང་མགོར་མེ་ཏོག་
གི་ཕྲེང་བ་བཅིངས་པ། འདོར་གདན་མཎྜལ་གྲུ་བཞི་བ་བྱུང་ལྔས་བྱུགས་པ་ལ་ཚོམ་
བུ་དགུ་བཀོད་པ། དྲི་བཟང་ཆུ་བདུད་རྩི་ལྔ་དང་སྦྱར་བ། ཀུ་ཤའི་ཕོན་པོ་ཆེ་ཆུང་
གཉིས། སློབ་མའི་ལུས་ཚད་དང་མཉམ་པའི་སྲུང་སྐུད་དམར་པོ་མདུད་པ་སུམ་ལྡན་
རྣམས་འདུ་བྱ། དེ་ནས་སློབ་མ་རྣམས་ཕྱི